Sixto Cortina (Traducción)
La Conseyería de Derechos Sociales y Bienestar del Principáu d'Asturies va destinar 38 millones d'euros, llograos de fondos europeos, pa meyorar el modelu de cuidaos de llarga duración pa la tercer edá primero del añu 2026. Ente ellos, 4,1 millones yá tán axudicaos a les residencies Mista de Xixón, Santa Teresa d'Uviéu y de L'Infiestu. Otros seis millones de la partida van destinase a remocicar y meyorar la fachada del Centru Polivalente de Recursos (CPR) Mista de Xixón, con un plazu d'execución de 20 meses de magar xunetu. Tamién s'invirtieron 48.200 euros pa realizar esti tipu d'obres na residencia de Les Arriondes y 195.653 nel CPR Valentín Palacios, allugáu en La Pola (Siero), que tán na fase final.
Coles mesmes, Marta del Arco, conseyera de Derechos Sociales y Bienestar, comprometióse otra vuelta a construyir residencies nos conceyos de Corvera, Navia, Allande y Cangas, mesmo que a facer realidá l'ampliación de la residencia de Salas.
El tresformamientu entamáu gracies a los fondos europeos del Mecanismu de Recuperación y Resiliencia (MRR) va afectar a instalaciones d'ámbitu tantu públicu como priváu, con cuenta de dar un impulsu xeneralizáu al sector en tola rexón. L'oxetivu ye transicionar pasu ente pasu hacia un modelu centráu na promoción de l'autonomía de les persones, esto ye, fomentar que tengan "una mayor capacidá de decisión sobre los sos propios cuidaos y el so proyectu de vida", según esplicó esti día del Arco, al presentar la midida na Xunta Xeneral. Un plan que "rique la creación de nuevos equipamientos ya infraestructures mesmo que l'adaptación de les esistentes", fixo.
- Los hosteleros piden que el tabaco siga en las terrazas: "No genera discordia
- El abogado asturiano del testaferro de Rubiales: "Es un empresario honrado
- Los clientes de bares, fumadores o no, defienden la tolerancia con el tabaco en las terrazas